Publication: Magyar Közlöny
Issue: MK-2001-149 (Year: 2001, Number: 149)
Era: 1990-2004
Section: a 9/2001. (XII. 20.) SZCSM rendelethez
Paragraph Index: 345

4. Részt vesz a biztonságos és balesetmentes környezet kialakításában, a nevelő-gondozó munka tárgyi feltételeinek megteremtésében A csecsemő- és kisgyermeknevelő-gondozó legyen képes: — alkalmazni a 0—3 éves gyermekek fejlődését, nevelését segítő gyermekintézmények megszervezésére, telepítésére, működésére és a balesetek megelőzésére vonatkozó előírásokat, — beosztásának megfelelő kompetenciával biztosítani az intézmények helyiségeinek korszerű, biztonságos berendezésére vonatkozó szabályok, rendeletek betartását, — a gyermek fejlettségének, a gondozási feladatoknak megfelelően kialakítani a gondozási környezetet, fürdőszobát, helyesen alkalmazni a csecsemők, kisgyermekek fürdetésekor, pelenkázásakor, öltöztetésekor használatos bútorokat, eszközöket, — az egyes ruhadarabok kiválasztásakor alkalmazni a ruházatra vonatkozó általános szempontokat (ne zavarja viselőjét a mozgásban, ne gátolja a bőr élettani működését, legyen könnyen mosható és gazdaságos), — helyesen megítélni a kereskedelembe kerülő új gyermekruházati termékek alkalmasságát, — az évszak, az időjárás és a hőmérséklet figyelembevételével dönteni a levegőzés időtartamáról, az optimális feltételekről, — felismerni a napozás veszélyeit, a fullasztó kánikula, a köd, a hideg ártó hatását, — védekezni az időjárás viszontagságai ellen, — helyes öltözékkel biztosítani a gyermek szabad mozgását, játékigényének kielégítését, — biztosítani a gyermek életkorának, érdeklődésének megfelelő tevékenységeket, az ezekhez szükséges játékokat, játékra alkalmas egyéb tárgyakat, eszközöket, képeskönyveket, — alkalmazni az udvarban, a kertben használható felszerelési tárgyakat, mozgásfejlesztő eszközöket, melyek elősegítik a gyermek szabad, változatos mozgását, — kiválasztani és alkalmazni azokat az anyagokat és technikákat, amelyek a korosztály vizuális nevelésének megfelelnek, 2001/149. szám — kiegészítő tárgyakat, eszközöket készíteni a gyermekek játéktevékenységéhez, — az étkezéshez szükséges megfelelő környezet kialakítására a csoportban nevelkedő gyermekek számára, — összeállítani csecsemők és kisgyermekek étrendjét (heti, havi étlap elkészítése), — tápszert készíteni, alkalmazni a korszerű konyhatechnikai eljárásokat, recept alapján elkészíteni a csecsemők és kisgyermekek számára javasolt ételeket, — megteremteni az alvás tárgyi feltételeit, biztosítani a nyugodt elalvás és alvás körülményeit, — belátni a csecsemők és kisgyermekek szabad levegőn alvásának jelentőségét, felsorolni az ehhez szükséges speciális feltételeket (levegőztető ágy, megfelelő öltözék, időjárási tényezők), — kialakítani a balesetmentes környezetet, felismerni a gyermekek számára veszélyes vagy potenciálisan veszélyes berendezési tárgyakat, bútorokat, eszközöket, játékokat, — alkalmazni az edények minőségével kapcsolatos követelményeket és a használatukra vonatkozó közegészségügyi előírásokat, — alkalmazni a textíliákkal, azok kezelésével, tárolásával kapcsolatos közegészségügyi előírásokat, — alkalmazni a vegyszerek tárolásával, kezelésével kapcsolatos biztonsági előírásokat, megszervezni a gyermekek mentését, — tudjon intézkedni katasztrófahelyzetekben, alkalmazni az elhárításra vonatkozó szabályokat.

Source: https://magyarkozlony.hu/hivatalos-lapok/a7cfe0117b20fa9193dac2b7161563ac11afb3db/dokumentumok/9e2e67abea9e926894851bc07c8df7751fe8fe87/letoltes